**Torstein Skevla**

Da birkebeinerkongen Håkon Sverresson dør på mystisk vis litt over 20 år gammel i 1204, frykter tilhengerne at han ikke har noen mannlig arving som kan bli ny konge. I Norge er det borgerkrig og rivaliseringer mellom grupper. På den ene siden står birkebeinerne, opprinnelig en opprørsflokk av småfolk som har fått navnet sitt fordi de surrer bjørkenever rundt beina for å holde varmen. Fienden er baglerne, de geistlige som støttes av pavekirken og danskene. Med våpen i hånd regjerer baglerne østlandet.

Men i Østfold finnes den uekte sønnen han skal ha fått med elskerinnen Inga fra Varteig.

Problemet er at den mulige nye birkebeinerkongen befinner seg midt inne på baglernes område, uten at de vet det. For å redde ham må guttebarnet fraktes til Nidaros (Trondheim). Baglerne var på jakt etter gutten; i han så de en farlig rival til tronen. Høsten 1204 gjorde Trond og Erlend seg klare til å smugle Inga og Håkon ut av [Borgesyssel](https://no.wikipedia.org/wiki/Borgesyssel). Julaften kom de til [Hamar](https://no.wikipedia.org/wiki/Hamar), hvor de møtte to av birkebeinernes sysselmenn. Birkebeinerne var på vakt, for det var mange baglere også på Opplandene. [Biskop Ivar av Hamar](https://no.wikipedia.org/wiki/Liste_over_biskoper_i_Hamar_i_katolsk_tid) fikk høre at kongssønnen var i byen, og inviterte ham og moren til seg. Birkebeinerne stolte ikke på biskopen, og reiste så fort de kunne videre til [Lillehammer](https://no.wikipedia.org/wiki/Lillehammer). Fra Lillehammer dro birkebeinerne østover fjellet; de mente det var risikabelt å fare den vanlige veien nordover Gudbrandsdalen. Vær og føre var ikke på Birkebeinernes side. Da uværet raste som verst, ble det bestemt at de to beste skiløperne, Torstein Skevla og Skjervald Skrukka, skulle dra i forveien og bringe gutten i sikkerhet. De hadde hjelp av to lokale veivisere et stykke på vei. En natt fant de ly for gutten i en utløe, hvor de smeltet snø for å gi gutten noe å drikke. "På denne ferda sleit dei mykje vondt av styggever og frost og snø." Og etter store strabaser kom de seg over til Østerdalen. Der fikk de hjelp videre nordover av bønder som lånte dem hester og viste vei. Fremme i Trondheim ble både mor og barn tatt vel imot av kong Inge og birkebeinerne der.

<https://www.wikiwand.com/no/articles/Birkebeinerne>